Tämän jälkeen

Tämän jälkeen tai Ylellä Mitä tuleman pitää (; ) on vuonna 2016 ensi-iltansa saanut Mia Hansen-Løven ohjaama ja käsikirjoittama ranskalais-saksalainen draamaelokuva, jonka pääosaa näyttelee Isabelle Huppert. Muissa keskeisissä osissa ovat André Marcon, Roman Kolinka ja Édith Scob. Elokuvan tuottajana oli Charles Gillibert. Elokuva sai ensi-iltansa vuoden 2016 Berliinin elokuvajuhlilla, missä Mia Hansen-Løve oli ehdokkaana pääkilpailussa parhaan elokuvan Kultaisen karhun saajaksi. Vaikka pääpalkinto jäi voittamatta, Hansen-Løve palkittiin parhaan ohjaajan Hopeisella karhulla.

 Juoni 

57-vuotias Nathalie Chazeaux opettaa filosofiaa pariisilaisessa lukiossa ja elää vaatimatonta mutta onnellista elämää. Hän rakastaa työtään ja välittää omistautuneesti itsenäisen ajattelun perinnettä eteenpäin. Työn lisäksi Nathalien päivät täyttää perhe: aviomies, joka on samalla myös opettajakollega, kaksi aikuisuuden kynnyksellä olevaa lasta sekä huomionhakuinen iäkäs äiti. Kun aviomies 25 vuoden avioliiton jälkeen ilmoittaa yllättäen jättävänsä Nathalien toisen naisen takia, seesteinen arki alkaa horjua. Pian myös lapset muuttavat kotoa, iäkäs äiti kuolee sairastuttuaan vakavasti ja työpaikkakin on uhattuna. Odottamaton yksinäisyys pakottaa Nathalien arvioimaan elämäänsä uudelleen, ja ensimmäistä kertaa hän kokee täydellisen vapauden.

 Näyttelijät 

 Tuotanto 

Isabelle Huppertin näyttelemä Nathalie Chazeaux perustuu löyhästi Mia Hansen-Løven mukaan hänen omaan äitiinsä, Laurence Hansen-Løveen, joka on filosofian professori. Hansen-Løve on kertonut kirjoittaneensa Nathalien roolin Huppert mielessään. Hansen-Løve laati elokuvan käsikirjoituksen kesällä 2012.

Tämän jälkeen -elokuvan kuvaukset alkoivat Pariisissa 22. kesäkuuta 2015 ja päättyivät 7. elokuuta 2015. Elokuva kuvattiin kokonaan Ranskassa 3,23 miljoonan euron budjetilla. Pariisin lisäksi elokuvan kuvauspaikkoina olivat Isèren, Rhônen ja Ille-et-Vilainen departementit. Rhônessa elokuvaa kuvattiin Lyonin kaupungissa. Elokuvan tuotantoyhtiöinä olivat ranskalaiset CG Cinéma, Arte France Cinéma ja Rhône-Alpes Cinéma sekä saksalainen Detailfilm.

Tämän jälkeen -elokuvan virallinen ranskalainen traileri julkaistiin 11. helmikuuta 2016. Elokuvan saksalainen traileri julkaistiin 24. kesäkuuta 2016. Atlantic Film Oy julkaisi elokuvan trailerin Suomessa 28. heinäkuuta 2016.

 Julkaisu ja vastaanotto 

Tämän jälkeen sai ensi-iltansa Berliinin elokuvajuhlilla Saksassa 13. helmikuuta 2016. Elokuvan Ranskan ensi-ilta oli Valenciennesin elokuvajuhlilla 16. maaliskuuta 2016. Elokuva sai teatteriensi-iltansa Ranskassa 6. huhtikuuta 2016 ja Saksassa 18. elokuuta 2016. Suomessa elokuva sai ensi-iltansa Sodankylän elokuvajuhlilla 18. kesäkuuta 2016 ja teatteriensi-iltansa 14. lokakuuta 2016. Sodankylän elokuvajuhlien ohella elokuva esitettiin myös Rakkautta ja anarkiaa -elokuvajuhlien päätöselokuvana Helsingissä 25. syyskuuta 2016. Les Films du Losange oli elokuvan teatterilevittäjänä Ranskassa, Weltkino Filmverleih Saksassa ja Atlantic Film Oy Suomessa. Tämän jälkeen keräsi teatterikierroksensa aikana Ranskassa 279 222, Saksassa 30 877 ja Suomessa 1 128 katsojaa sekä tuotti maailmanlaajuisesti noin 4,7 miljoonan dollarin lipputulot. Elokuva on kiertänyt useita elokuvajuhlia ympäri maailman, kuten vuoden 2016 Toronton elokuvajuhlat Kanadassa.

Tämän jälkeen on saanut elokuvakriitikoilta ylistävän vastaanoton. Rotten Tomatoes -sivuston mukaan 100% kriitikoista on antanut elokuvalle positiivisen arvosanan 8,2/10 keskiarvolla. Keräys perustuu 106 arviointiin. 3 812 käyttäjästä 75% on antanut elokuvalle positiivisen arvosanan 3,7/5 keskiarvolla. Metacritic-sivuston mukaan 28 arvostelun perusteella elokuva on saanut 88 pistettä sadasta mahdollisesta. Metacriticin 27 käyttäjää on antanut elokuvalle keskiarvon 6,9/10. Internet Movie Databasen 5 434 käyttäjää on antanut elokuvalle keskiarvon 7,1/10.

Tämän jälkeen julkaistiin niin DVD:lle kuin blu-rayllekin Ranskassa 20. syyskuuta 2016, Saksassa 10. maaliskuuta 2017 ja Yhdysvalloissa 9. toukokuuta 2017. Future Film julkaisi elokuvan Suomessa DVD:lle 1. maaliskuuta 2017.

 Palkinnot ja ehdokkuudet 
Palkinnot ja ehdokkuudet Palkinto Kategoria Ehdokas TulosInternational Cinephile Society -palkinto  Paras ei-englanninkielinen elokuva  Tämän jälkeen   Paras alkuperäinen käsikirjoitus  Mia Hansen-Løve   Paras elokuva  Tämän jälkeen  Boston Society of Film Critics -palkinto  Paras naispääosa  Isabelle Huppert   Paras vieraskielinen elokuva  Tämän jälkeen  London Film Critics’ Circle -palkinto  Vuoden naispääosa  Isabelle Huppert   Vuoden vieraskielinen elokuva  Tämän jälkeen  National Society of Film Critics -palkinto  Paras naispääosa  Isabelle Huppert   Paras vieraskielinen elokuva  Tämän jälkeen   Bodil-palkinto  Paras ei-amerikkalainen elokuva  Mia Hansen-Løve   Dorian-palkinto  Vuoden vieraskielinen elokuva  Tämän jälkeen   EDA-erikoispalkinto  Iän ja ikäsyrjinnän haastaminen  Isabelle Huppert   INOCA-palkinto  Paras alkuperäinen käsikirjoitus  Mia Hansen-Løve   Louis Delluc -palkinto  Paras elokuva  Mia Hansen-Løve   Austin Film Critics Association -palkinto  Paras vieraskielinen elokuva  Tämän jälkeen   Dublin Film Critics’ Circle -palkinto  Paras naispääosa  Isabelle Huppert   Georgia Film Critics Association -palkinto  Paras ulkomaalainen elokuva  Tämän jälkeen   Los Angeles Film Critics Association -palkinto  Paras naispääosa  Isabelle Huppert   New York Film Critics Circle -palkinto  Paras naispääosa  Isabelle Huppert   North Carolina Film Critics Association -palkinto  Paras vieraskielinen elokuva  Tämän jälkeen   Phoenix Critics Circle -palkinto  Paras kansainvälinen elokuva  Tämän jälkeen   Women Film Critics Circle -palkinto  Paras ulkomaalainen naisen tekemä tai naisista kertova elokuva  Tämän jälkeen   Women Film Critics Circlen Karen Morley -palkinto  Paras esimerkki naisen paikasta yhteiskunnassa ja rohkeimmasta identiteetin etsimisestä  Tämän jälkeen   IndieWiren Critics’ Poll  Paras naispääosa  Isabelle Huppert   The Village Voicen Village Voice Film Poll  Paras naispääosa  Isabelle Huppert   Berliinin elokuvajuhlien Hopeinen karhu  Paras ohjaaja  Mia Hansen-Løve   Berliinin elokuvajuhlien Kultainen karhu  Paras elokuva  Mia Hansen-Løve   Bukarestin elokuvajuhlien Festival Prize  Paras ohjaaja  Mia Hansen-Løve   Chicagon elokuvajuhlien Kultainen Hugo  Paras elokuva  Mia Hansen-Løve   Jerusalemin elokuvajuhlien The Wilf Family Foundation -palkinto  Paras kansainvälinen elokuva  Mia Hansen-Løve   Jerevanin elokuvajuhlien Kultainen aprikoosi  Paras elokuva  Mia Hansen-Løve  

 Lähteet 

 Aiheesta muualla 
 Tämän jälkeen -elokuvan virallinen sivusto. 
 Tämän jälkeen Atlantic Filmin sivuilla .



 Tämän jälkeen Les Films du Losangen sivuilla. 
 Tämän jälkeen AlloCinéssä. 
 Tämän jälkeen Rotten Tomatoes -sivustolla. 
 Tämän jälkeen Metacriticissä. 

Luokka:Vuoden 2016 ranskalaiset elokuvat
Luokka:Ranskalaiset draamaelokuvat
Luokka:Vuoden 2016 saksalaiset elokuvat
Luokka:Saksalaiset draamaelokuvat
Luokka:Elokuvat koulusta ja koulutuksesta